Publication: Magyar Közlöny
Issue: MK-2004-67 (Year: 2004, Number: 67)
Era: 2004-2010
Section: a 90/2004. (V. 18.) FVM rendelethez
Paragraph Index: 306

c) amennyiben az állományban fajtánként, klónonként 20%-nál nagyobb fertõzöttség mutatkozik, az állományt és szaporulatát vissza kell minõsíteni standard anyaggá. 2.3.3. A fenntartási kötelezettségek elmulasztása és a vizuális vizsgálat során történõ vírusfertõzöttség megállapítása esetén az ellenõrzést végzõ azonnal korlátozó intézkedéseket tesz, a certifikációs igazolás kiadását felfüggeszti, egyidejûleg soron kívüli kontroll vizsgálatot rendel el. 2.3.4. A kontrollvizsgálat alatt lévõ növények szaporulata a vizsgálat elvégzéséig az ellenõrzésre jogosult engedélyével elkülönített helyen tárolandó. Amennyiben a laboratóriumi módszerrel megvizsgált növények között fertõzött egyed található, valamint a keveredés gyanúja beigazolódik, a fajta (klón) törzsültetvény létesítésére nem használható, certifikált szaporítóanyagként forgalomba nem hozható. Fertõzöttség észlelése estén a károsító felszámolására kötelezõ védekezést kell elrendelni. Ha a károsító felszámolására nincs megfelelõ védekezési lehetõség, akkor a fertõzött növényeket el kell távolítani, és meg kell semmisíteni. 2.3.5. Karantén károsító esetén a növényegészségügyi jogszabályokban foglaltak szerint kell eljárni. 2.3.6. Baktériumfertõzés és gombakórokozók fertõzése esetén 5%-os fertõzöttségi szint alatt a fertõzött szaporítóanyagot, illetve növényt meg kell semmisíteni, 5%-nál nagyobb fertõzöttség esetén az ültetvényt és szaporulatát vissza kell minõsíteni standard szaporítóanyaggá. 2.3.7. Valamennyi vizsgálatról a Szolgálat jegyzõkönyvet vesz fel, amelyben rögzít minden olyan körülményt, amely a vizsgálati eredmény kiadása szempontjából jelentõs, illetve azt meghatározza. III. A vírusmentesség és az egyéb elõírt károsítóktól való mentesség igazolása

Source: https://magyarkozlony.hu/hivatalos-lapok/3bc088750f3a42c19abf82a99b8ca5d97cafa362/dokumentumok/676391f12133c3a450fe6c8c70bb6b3d5155b632/letoltes